ሓላፊ ቤት-ትምህርቲ ሕርሻን ቴክኒክን ሓጋዝ መን ይበሃል?
ቤት-ትምህርቲ ሕርሻን ቴክኒክን ሓጋዝ 273 ተመሃሮ ኣመሪቓ
ቤት-ትምህርቲ ሕርሻን ቴክኒክን ሓጋዝ፡ 108 ደቂ-ኣንስቲዮ ዝርከባኦም 273 ተመሃሮ፡ ብ5 ሰነ ብደረጃ ሰርትፊኬት ኣመሪቓ። ተመረቕቲ - 66 ብኣግሮ-መካኒክስ፡ 76 ብስነ-ኣታኽልቲ፡ 63 ብምዕቃብ ማይን ሓመድን ልምዓት መስኖን፡ 68 ድማ ብስነ-እንስሳ እዮም ትምህርቶም ተኸታቲሎም። ሓላፊ ቤት-ትምህርቲ ሕርሻን ቴክኒክን ሓጋዝ ሓው ኢሳይያስ ጸጋይ፡ እታ ቤት-ትምህርቲ ብእተካይዶ ንጥፈታት፡ ኣብ ደባት ህንጸትን ልምዓትን ምቕሉል ኣበርክቶ ትገብር ከምዘላ፡ ውጽኢት ናይቶም ዓመት መጸ ዝምረቑ ዘለዉ ተመሃሮ ድማ፡ ኣብ ዝተዋፈሩሉ ዓውዲ ብዘርእይዎ ብቕዓትን ኣፍራይነትን ከምዝልካዕ ኣገንዚቡ። ኣብ ክፍሊ ተክኒካውን ሞያውን ትምህርትን ስልጠናን ሚኒስትሪ ትምህርቲ፡ ሓላፊ ጨንፈር ምክትታልን ምቁጽጻርን ብቕዓት ኣቶ መዓሾ ገብረትንሳኤ፡ ኣብ ኣብያተ-ትምህርቲ ስነ-ኪነት፡ ንግድን ሕርሻን ዝወሃብ ስልጠናታት፡ ምስ ህሉው ጠለባት ሃገር ከምዝዛመድ ንምግባሩ፡ ሓደስቲ ኮርሳት ብምትእትታው ዝበለጸ ብቕዓት ንምውናን ይስራሕ ከምዘሎ ገሊጹ። "ዝተዋህበና ትምህርቲ፡ መጀመሪ እምበር መወዳእታ ከምዘይኮነ ንግንዘብ"
ዝበለት ወኪል ተመረቕቲ ብወገና፡ ኣብ ዝተመደብዎ ቦታ ስራሕ ኣድማዕቲ ንምዃን ከምዝጽዕሩ ኣረጋጊጻ።
ኢሳይያስ ጸጋይ